એ જે પબમાં કામ કરતો હતો એ નંદુના પિતાનું પબ હતું. કાંઈ કેટલાય વર્ષોથી મુંબઈથી કમાણી કરવા આવીને વસેલું સિંધી કુટુંબ, ખૂબ ઉદ્યમી. ક્યારેક મી.છતવાણીને ખરીદી માટે બહારગામ જવાનું થાય ત્યારે કાઉંટર પર એની મોટી દિકરી નંદી ઉભી રહેતી. આમ તો એ બન્ને એક જ સ્કુલમાં ભણ્યા હતાં પરંતુ વિધાતાએ બન્નેને નજીક આણ્યા આ દારુની દુકાને. પીધા વગર પ્રેમનો નશો બન્નેને ક્યારે ચઢ્યો તેની નોંધ કોઈ પાસે નથી, પરંતુ કઠોર વાસ્તવિકતાની ખબર હોવા છતાં છાનાં છાનાં મળવું એ બન્ને પક્ષે નશાની જેમ આદત પડી ગઈ હતી.